**Likumprojekta „Grozījums likumā „Par nodokļiem un nodevām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 26. maija protokollēmuma Nr. 30 47. § „Par informatīvā ziņojuma "Par kuģu vraku un nogrimušu priekšmetu, kas atrodas Latvijas valsts jurisdikcijā esošajos jūras ūdeņos, apskates kontroles sistēmas izveidošanu" izpildi” 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likumprojektu „Grozījumi Jūras vides aizsardzības un pārvaldības likumā” tiks izveidotas niršanai aizliegtās teritorijas, kurās atrodas kuģu vraki vai nogrimuši priekšmeti, kas rada vai var radīt apdraudējumu valsts drošībai vai cilvēka veselībai un dzīvībai (turpmāk – aizliegtās teritorijas), kā arī niršanai ierobežotās teritorijas, kurās atrodas kuģu vraki vai nogrimuši priekšmeti, kas rada vai var radīt apdraudējumu jūras videi vai kultūrvēsturiskām vērtībām (turpmāk – ierobežotās teritorijas), kurās niršanu varēs veikt tikai ar Nacionālo bruņoto spēku Jūras spēku flotiles Krasta apsardzes dienesta (turpmāk — Krasta apsardze) atļauju.Lai segtu valsts iestādēm ar niršanas atļauju pieprasījumu izvērtēšanu saistītos līdzekļus (kā arī lai izvairītos no nepamatotas niršanas atļauju pieprasīšanas un valsts iestāžu nelietderīgas resursu izmantošanas, izvērtējot un izsniedzot niršanas atļaujas ierobežotājās teritorijās), normatīvajos aktos jānosaka valsts nodeva un tās apmērs, kas būs jāmaksā personai par atļaujas pieprasīšanu. Nodeva par vraku niršanas atļaujas saņemšanu ietver izmaksas, kas Krasta apsardzei rodas atļaujas saskaņošanas laikā (atļaujas sagatavošana, datu pārbaudīšana  un atļaujas izsniegšana).Izskatot un izsniedzot atļaujas pieteikumus niršanai ierobežotajās zonās, valsts budžetā tiks ieskaitīta normatīvajos aktos noteiktā nodeva, kas tiks paredzēta anotācijas 4. sadaļā minētajos normatīvo aktu grozījumos. |
| 3. | Projekta izstrādē iesaistītās institūcijas | Saskaņā ar Ministru kabineta 2014. gada 26. maija protokollēmuma Nr. 30 47. § „Par informatīvā ziņojuma "Par kuģu vraku un nogrimušu priekšmetu, kas atrodas Latvijas valsts jurisdikcijā esošajos jūras ūdeņos, apskates kontroles sistēmas izveidošanu" izpildi” 3. punktu tika izveidota darba grupa (iekļaujot pārstāvjus no Aizsardzības, Iekšlietu, Kultūras, Satiksmes, Vides aizsardzības un reģionālās attīstības un Zemkopības ministrijas), kas izstrādāja šo grozījuma projektu. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācija par projekta skarto personu skaitu atsevišķi netiek apkopota un uzkrāta. Paredzētais normatīvais regulējums attieksies uz personām, kas vēlēsies nirt aizliegtajās un ierobežotajās teritorijās jūrā – teritorijas, kurās atrodas kuģu vraki vai nogrimuši priekšmeti, kas rada vai var radīt apdraudējumu valsts drošībai vai cilvēka veselībai un dzīvībai vai teritorijās, kurās atrodas kuģu vraki vai nogrimuši priekšmeti, kas rada vai var radīt apdraudējumu jūras videi vai kultūrvēsturiskām vērtībām. |
| 2. | Tiesiskā regulējuma ietekme uz tautsaimniecību un administratīvo slogu | Tiks noteikta nodeva par atļauju izsniegšanu niršanai ierobežotās teritorijās jūrā. |
| 3. | Administratīvo izmaksu monetārs novērtējums | Likumprojekts paredz ieviest valsts nodevu par atļauju izsniegšanu niršanai ierobežotās teritorijās jūrā. Nodevas lielums un maksāšanas kārtība tiks noteikta Ministru kabineta noteikumos. Plānotais nodevas apmērs ir 30,00 *euro*, kas noteikts, ņemot vērā ar atļauju izsniegšanu saistītos Krasta apsardzes izdevumus. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (tūkst. euro) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 3000 | 3000 | 3000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 3000 | 3000 | 3000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 3000 | 3000 | 3000 |
| 3.1. valsts pamatbudžets | 0 | 0 | 3000 | 3000 | 3000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |
| 7. Cita informācija | Precīzu ieņēmumu aprēķinu no nodevu iekasēšanas par atļauju izsniegšanu niršanai ierobežotās teritorijās jūrā nav, jo līdz šim tāds pakalpojums nav sniegts. Provizoriskie ieņēmumi aprēķini veikti sekojoši:2016. gads, kopā – 100 pieteicēji100 X 30 EUR = 3000 EUR2017. gads, kopā – 100 pieteicēji100 X 30 EUR = 3000 EUR2018. gads, kopā – 100 pieteicēji100 X 30 EUR = 3000 EURValsts nodevu par atļauju izsniegšanu niršanai ierobežotās teritorijās jūrā ieskaita valsts pamatbudžetā.Aptuvenais izdevumu aprēķins vienas atļaujas izsniegšanai un administrēšanai1. Atļaujas izsniegšanas komisijas darba nodrošināšana:

Lai izvērtētu atļaujas izsniegšanu, nepieciešams veidot komisiju 3 locekļu sastāvā. Personāla izmaksas:* Alga atbilstošas kvalifikācijas speciālistam - kapteiņleitnantam (OF-2) ar 10 gadu izdienu – 735 EUR mēnesī;
* Likme par vienu darba stundu – 4.38 EUR;
* 1 atļaujas izskatīšanai nepieciešamais laiks – 1h.

3 X 4.38 EUR X 1h = 13.14 EUR* Valsts sociālās apdrošināšanas iemaksas:

23.59% X 13.14 EUR = 3.10 EUR1. Atļauju administrēšana, sagatavošana un datu bāzes uzturēšana:
* Alga atbilstošas kvalifikācijas speciālistam – bocmanim (OR-7) ar 10 gadu izdienu – 656 EUR mēnesī;
* Likme par vienu darba stundu – 3.90 EUR;
* 1 atļaujas administrēšanai nepieciešamais laiks – 3h.

1 X 3.90 EUR X 3h = 11.70 EUR* Valsts sociālās apdrošināšanas iemaksas:

23.59% X 11.70 EUR = 2.76 EUR1. Kancelejas piederumi (papīrs, laminēšana) – 0.10 EUR
2. Pasta pakalpojumi 1,5 EUR
3. Dators – 300 EUR, amortizācijas laiks – 5 gadi.

Amortizācijas izmaksas:300 EUR / 60 mēn. /168h = 0.03 EUR1. Printeris un skeneris – 100 EUR; amortizācijas laiks – 5 gadi.

Amortizācijas izmaksas:100 EUR / 60 mēn. / 168h = 0.01 EUR1. Laminētājs – 100 EUR; amortizācija laiks – 5 gadi.

Amortizācijas izmaksas:100 EUR / 60 mēn. / 168h = 0.01 EUR**Kopā par vienas atļaujas izsniegšanu un administrēšanu: 26.49 EUR** **Izdevumi kopā gadā: 2649.00 EUR**Ar atļauju niršanai ierobežotās teritorijās jūrā izsniegšanu saistītās izmaksas tiks segtas gadskārtējā Aizsardzības ministrijas budžeta izdevumu ietvaros 22.10.00 „Starptautisko operāciju un Nacionālo bruņoto spēku personālsastāva centralizētais atalgojums” un 22.12.00 „Nacionālo bruņoto spēku uzturēšana” apakšprogrammās.Ieņēmumi tiek ieskaitīti valsts pamatbudžetā, norādot ieņēmumu klasifikācijas kodu 9.2.9.9. „Valsts nodevas par speciālu atļauju (licenču) izsniegšanu vai profesionālās kvalifikācijas atbilstības dokumentu reģistrāciju, kas nav minētas citos koda 9.2.9.0. apakškodos”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. Nepieciešamie saistītie tiesību aktu projekti | Šādi likumprojekti tiek virzīti un jāskata vienotā paketē:VSS-1145 Grozījumi Jūras vides aizsardzības un pārvaldības likumā;VSS-1147 Grozījums likumā „Par nodokļiem un nodevām”;VSS-1148 Grozījumi Latvijas Administratīvo pārkāpumu kodeksā. Saskaņā ar grozījumiem Jūrlietu pārvaldes un jūras drošības likumā Aizsardzības ministrija līdz 2016.gada 1.martam izstrādās Ministru kabineta noteikumu projektu, kas noteiks kārtība, kādā pieprasāma, izskatāma, izsniedzama, atsakāma, anulējama un izmantojama atļauja niršanai ierobežotās teritorijās un maksājama valsts nodeva par atļaujas izsniegšanu niršanai ierobežotās teritorijās. |
| 2. Atbildīgā institūcija | Aizsardzības ministrija un Nacionālie bruņotie spēki |
| 3. Cita informācija | Nav |

|  |  |
| --- | --- |
| V. Tiesību akta projekta atbilstība Latvijas Republikas starptautiskajām saistībām | Nav attiecināms |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Likumprojekts pieejams sabiedrībai Aizsardzības ministrijas mājaslapā sadaļā „Sabiedrības līdzdalība”. |
| 2. | Sabiedrības līdzdalība projekta izstrādē  | Nav attiecināms. |
| 3. | Sabiedrības līdzdalības rezultāti  | Nav attiecināms. |
| 4. | Saeimas un ekspertu līdzdalība | Nav attiecināms. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Nacionālie bruņotie spēki  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Aizsardzības ministrs R. Vējonis

Vīza: valsts sekretārs J. Sārts

13.10.2014. 16:27

1308

E.Svarenieks 67335029

edgars.svarenieks@mod.gov.lv